
Taflen ffeithiau: diagramau dot a chroes
Ar ôl iddynt feistroli diagramau ffurfwedd electronau, dangoswch i’ch dysgwyr sut maent yn gallu eu haddasu i ddangos adeiledd a bondio mewn cyfansoddion cofalent ac ïonig. Mae’r diagramau adeileddol hyn yn darlunio electronau’r plisgyn allanol, neu’r electronau falens, a’u henw yw diagramau dot a chroes. Mae electronau o wahanol atomau yn defnyddio symbolau eiledol, dot a chroes fel arfer, i ddangos o ba atom daw’r electronau. Mae tair ffordd o luniadu’r diagramau hyn. Pa un wnewch chi ei dewis?
Dewch i ni edrych yn fanylach ar rai cyfansoddion sy’n cynnwys nitrogen. Cofiwch fod gan nitrogen bum electron yn ei blisgyn allanol.
Sut mae lluniadu diagram dot a chroes ar gyfer amonia
Mewn NH3, neu amonia fel y mae’n cael ei alw’n gyffredin, mae nitrogen yn ffurfio tri bond cofalent sengl gyda thri atom hydrogen. 
Wrth i chi ddysgu sut mae lluniadu diagramau dot a chroes, mae’n ddefnyddiol dechrau gyda rhywbeth sydd eisoes yn gyfarwydd i chi: diagramau ffurfwedd electronau. Brasluniwch y diagramau ffurfwedd electronau ar gyfer pob un o’r atomau.
Lluniadwch blisgyn allanol pob atom. Mae’n syniad da lluniadu’r electronau mewn parau ond cofiwch ddefnyddio pensil, oherwydd efallai y bydd yn rhaid i chi symud yr electronau o gwmpas i ffitio’r adeiledd. Nid oes angen i chi roi cylch o amgylch y symbol ar gyfer y niwclews.
Trefnwch yr atomau fel bod yr electronau falens yn cwblhau plisg allanol yr holl atomau mewn moleciwl cofalent syml. While you are learning, draw each atom on a small piece of paper so you 
Lluniadwch y diagram dot a chroes cyflawn. Yma, rydym wedi newid yr electronau ar yr atomau hydrogen i fod yn ddotiau. Mae’r diagram dot a chroes hwn yn dangos y plisg allanol yn cyffwrdd. Y dull hwn yw’r hawsaf ar gyfer bondiau cofalent sengl gan nad oes llawer o le iddynt gyffwrdd ar gyfer lluniadu llawer o barau o electronau.
Lluniadu bondiau dwbl
Mae nitrocsyl yn cynnwys bond cofalent sengl rhwng hydrogen a nitrogen, a bond cofalent dwbl rhwng nitrogen ac ocsigen. Lluniadwch y diagram dot a chroes yn dangos y plisg allanol yn gorgyffwrdd. Yna lluniadwch yr electronau cydranedig y tu mewn i’r adran sy’n gorgyffwrdd, gan fod mwy o le i luniadu’r electronau.
Lluniadu bondiau triphlyg
Mae nwy nitrogen yn digwydd yn naturiol fel moleciwl deuatomig. Mae’r bond rhwng y ddau atom nitrogen yn fond triphlyg. Eto, lluniadwch y diagram dot a chroes yn dangos y plisg allanol yn gorgyffwrdd. Ond y tro hwn, lluniadwch yr electronau ar y llinellau yn hytrach nag yn y gofod rhyngddynt. Mae’r dull gwahanol hwn yn ddefnyddiol ar gyfer gwneud yn siŵr eich bod wedi lluniadu’r nifer cywir o electronau ym mhlisgyn allanol pob atom.

